钦定古今图书集成/理学汇编/文学典/第082卷 > 楼昉
## 钦定古今图书集成/理学汇编/文学典/第082卷 > 楼昉

按《宁波府志》：“昉字旸叔，号迂斋，登绍熙四年进士，与
弟昺俱以文名。少从吕成公于婺，其文汪洋浩博，凡
所论议，援引叙说，小能使之大，而统宗据要，风止水
静，泊然不能窥其浚。从学者常数百人，最显者郑清
之、应㒡、郑次申、赵与权，尤善章表，李璧、黄裳为侍从，
所为文俱出昉手。宋世，鄞士善论策，台越进士，岁率”
数十人来从学，繇昉始守兴化军以卒。清之既相，追
赠直龙图阁，率其弟子祭于墓。复立“甬东书院”祀之。